42. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. Ε4/1557/Φ.40 της 13/17 Μαΐου 1985 (ΦΕΚ Β΄ 301) Ρύθμιση εξαγωγής εμπορευμάτων. Έχοντας υπόψη: 1.Τις διατάξεις του Νόμ. 936/1979 «περί τροποποιήσεως και συμπληρώσεως των περί εξωτερικού εμπορίου διατάξεων». 2.Τις διατάξεις του Νόμ. 400/1976 «περί Υπουργικού Συμβουλίου και Υπουργείων», όπως τροποποιήθηκε με το Νόμ. 1266/1982. 3.Τη Συνθήκη Προσχωρήσεως της Ελλάδας στις Ευρωπαϊκές Κοινότητες, που κυρώθηκε με το Νόμ. 945/1979. 4.Το άρθρ. 2 του Ν.Δ. 3999/1959 «περί ελέγχου του Εξαγωγικού Εμπορίου». 5.Τις διατάξεις του Π.Δ. 574/1982 «περί ανακατανομής των αρμοδιοτήτων των Υπουργείων». 6.Τις διατάξεις του Π.Δ. 577/82 «περί μεταφοράς Υπηρεσιών στο Υπουργείο Εθνικής Οικονομίας από τα Υπουργεία Συντονισμού και Βιομηχανίας και Ενεργείας, καθώς και από το Υπουργείο Εμπορίου». 7.Την κοινή απόφαση του Πρωθυπουργού και του Υπουργού Εθνικής Οικονομίας ΔΚ. 20959/1984 «περί ανάθεσης αρμοδιοτήτων στους Υφυπουργούς Εθνικής Οικονομίας». 8.Την απόφαση Ε4/10110/1980 του Υπουργού Εμπορίου «Περί ρυθμίσεως εξαγωγής εμπορευμάτων», όπως συμπληρώθηκε μεταγενέστερα. 9.Τη ΔΚ. 29728/191/14.11.84 Κ.Υ.Α. των Υπουργών Προεδρίας Κυβερνήσεως και Εθνικής Οικονομίας «Περί συγχωνεύσεως Οργανικών Μονάδων Εξαγωγικού Εμπορίου του Υπουργείου Εθνικής Οικονομίας». 10.Την απόφαση του Υπουργού Εμπορίου Ε4/4957/15.9.1981 «Περί ρύθμισης εξαγωγής εμπορευμάτων», αποφασίζουμε: Στις εξαγωγές εμπορευμάτων, που διακινούνται με οδικά μεταφορικά μέσα, ανεξάρτητα αν η φόρτωση ολοκληρώνεται σε εργάσιμη ώρα των Τραπεζών ή όχι, παρέχεται η ευχέρεια στον εξαγωγέα να αποστέλλει τα φορτωτικά έγγραφα στο εξωτερικό με τον οδηγό του οδικού μεταφορικού μέσου, σύμφωνα με τις εξής προϋποθέσεις: Σελ. 264,34(α) Τεύχος Θ51-Σελ. 64 Ο εξαγωγέας υποχρεούται να προσκομίσει κατά την πρώτη εργάσιμη μέρα μετά από τη φόρτωση στη μεσολαβούσα Τράπεζα, η οποία θεώρησε τη σχετική Δήλωση-Τιμολόγιο εξαγωγής, αντίγραφα των φορτωτικών εγγράφων, μαζί με υπεύθυνη Δήλωση του Ν.Δ. 105/69, όπου θα αναγράφεται ότι τα πρωτότυπα φορτωτικά έγγραφα που απέστειλε στο εξωτερικό είναι τα ίδια με τα προσκομιζόμενα αντίγραφα. Επίσης την ίδια υπεύθυνη δήλωση υποχρεούται ο εξαγωγέας να αναγράφει το ονοματεπώνυμο του οδηγού, που παρέλαβε τα πρωτότυπα φορτωτικά έγγραφα. 